«እንደእዉነቱ ከሆነ እስካሁን ከፍተኛ ደረጃ ላይ የሚገኙ ዲፕሎማቶች ሥራቸዉን አልለቀቁም። ሌላዉ ቀርቶ በጀነራልነት ማዕረግ የሚገኙ መኮንኖችም መክዳታቸዉ አልተሰማም። ይህ ግን በመጪዉ ጥቂት ቀናት ሊቀየር ይችል ይሆናል። ከቅርብ ባለስልጣናት የበሽር አልአሰድ ጓደኛ የሆኑት ማናፍ ትላስ ሥራቸዉን ለቀዋል። የትላስ አባት በሃፊዝ አልአሰድ ዘመነ ሥልጣን የመከላከያ ሚኒስትር ነበሩ። አሁን ትላስ ለአገዛዙ ጀርባቸዉን በመስጠት አዲስ መንግስት ለመመሥረት ፈቃደኝነታቸዉን ገልፀዋል። በኢራቅ የሶርያ አምባሳደር አቅጣጫቸዉን ቀይረዋል። አሁን በማዕከላዊ ሥልጣኑ አካባቢ ትልቅ የደህንነት ክፍተት አለ። ይህም ለአማፂያኑ ወቅቱን የስኬታቸዉ ተምሳሌት ያደርገዋል።»
